
ŠIAULIŲ MIESTO SAVIVALDYBĖS ADMINISTRACIJOS
SVEIKATOS SKYRIUS

SPRENDIMO PROJEKTO
„DĖL ŠIAULIŲ MIESTO SAVIVALDYBEI PAVALDŽIŲ ASMENS SVEIKATOS PRIEŽIŪROS ĮSTAIGŲ, KURIOMS SUTEIKIAMAS SKAIDRIOS ASMENS SVEIKATOS PRIEŽIŪROS ĮSTAIGOS VARDAS, SĄRAŠO PATVIRTINIMO“
AIŠKINAMASIS RAŠTAS

2025 m. sausio 10 d.
Šiauliai

Parengto sprendimo projekto tikslai ir uždaviniai. 
Sprendimo projekto tikslas – patvirtinti Šiaulių miesto savivaldybei pavaldžių asmens sveikatos priežiūros įstaigų, kurioms suteikiamas skaidrios asmens sveikatos priežiūros įstaigos vardas, sąrašą.

Vadovaujantis Lietuvos Respublikos sveikatos apsaugos ministro 2024 m. liepos 26 d. įsakymu Nr. V-769 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2024 metų siektinų reikšmių patvirtinimo“ vienas iš viešųjų įstaigų, teikiančių asmens sveikatos priežiūros paslaugas, veiklos rezultatų vertinimo rodiklių yra įstaigoje taikomos kovos su korupcija priemonės. Rodiklio siektina reikšmė - asmens sveikatos priežiūros įstaiga įtraukta į Skaidrių asmens sveikatos priežiūros įstaigų sąrašą.
Šiaulių miesto savivaldybei pavaldžių asmens sveikatos priežiūros įstaigų atsparumo korupcijai indekso nustatymo komisija (toliau – Komisija), sudaryta Šiaulių miesto savivaldybės (toliau – Savivaldybė) administracijos direktoriaus 2024 m. gruodžio 30 d. įsakymu Nr. A-886 „Dėl Šiaulių miesto savivaldybei pavaldžių asmens sveikatos priežiūros įstaigų atsparumo korupcijai indekso nustatymo komisijos sudarymo“, vadovaudamasi Skaidrios asmens sveikatos priežiūros įstaigos vardo suteikimo tvarkos aprašu, patvirtintu Savivaldybės tarybos 2018 m. gruodžio 20 d. sprendimu Nr. T-467 „Dėl skaidrios asmens sveikatos priežiūros įstaigos vardo suteikimo tvarkos aprašo patvirtinimo“ (toliau – Aprašas), 2025 m. sausio 8 d. vertino Savivaldybei pavaldžias asmens sveikatos priežiūros įstaigas (toliau – ASPĮ) pagal Aprašo 1 priede nustatytą Asmens sveikatos priežiūros įstaigos atsparumo korupcijai indekso nustatymo kriterijų sąrašą. 
2025 m. sausio 10 d. Komisija nustatė ASPĮ korupcijos indeksą, pateikė išvadas dėl ASPĮ atitikties skaidrios ASPĮ vardo suteikimo kriterijams ir siūlymus dėl skaidrios ASPĮ vardo suteikimo: pagal Aprašo 2 priede nustatytą atsparumo korupcijai indeksą nuo 131 iki 156 balų ir surinktą balų skaičių į ASPĮ skaidrios asmens sveikatos priežiūros įstaigos vardą pretendavo VšĮ Šiaulių centro poliklinika (156 balai), VšĮ Dainų pirminės sveikatos priežiūros centras (145 balai), VšĮ Šiaulių reabilitacijos centras (131 balai), VšĮ Šiaulių ilgalaikio gydymo ir geriatrijos centras (154 balai), todėl Savivaldybės tarybai teikiamas siūlymas suteikti šioms ASPĮ skaidrios asmens sveikatos priežiūros įstaigos vardą.

Nėra.

Pasekmės teigiamos, nes priėmus sprendimą, bus užtikrintas esamų teisės aktų įgyvendinimas. Neigiamų pasekmių nenumatoma. 

Priėmus sprendimą nebus keičiami ar pripažįstami negaliojančiais teisės aktai.

Sprendimui įgyvendinti nereikės priimti papildomų teisės aktų.
Sprendimui įgyvendinti reikalingos lėšos.
Sprendimui įgyvendinti lėšos nereikalingos.
Sprendimo projektą parengė Šiaulių miesto savivaldybės administracijos Sveikatos skyrius. Tiesioginis rengėjas – Sveikatos skyriaus vyriausioji specialistė Kristina Strupienė, tel. (370 41) 59 62 28. Projekto iniciatoriai: Komisija.

